ddrg/super_eurlex huggingface dataset:
Oficialusis leidinys L 398 , 30/12/1989 p. 0018 - 0018

specialusis leidimas suomių kalba: skyrius 15 tomas 9 p. 0145

specialusis leidimas švedų kalba: skyrius 15 tomas 9 p. 0145



Tarybos direktyva 1989 m. gruodžio 21 d. iš dalies keičianti Direktyvą 75/106/EEB dėl valstybių narių įstatymų, susijusių su kai kurių skystųjų produktų fasavimu pagal tūrį, suderinimo (89/676/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100a straipsnį, atsižvelgdama į Komisijos pasiūlymą [1], bendradarbiaudama su Europos Parlamentu [2], atsižvelgdama į Ekonomikos ir socialinių reikalų komiteto nuomonę [3], kadangi Direktyvoje 75/106/EEB [4] su paskutiniais pakeitimais, padarytais Direktyva 88/316/ [5], numatoma, kad tam tikrų vyno sektoriaus produktų visų vardinių kiekių svyravimas būtų suderintas; kadangi atsižvelgiant į vyno fermentavimo statinėse, pilstymo į butelius ir ženklinimo etiketėmis pokyčius Bendrijoje pirmiau minėtą svyravimą būtina iš dalies pakeisti; kadangi siekiant, kad būtų leidžiama naudoti keičiamuosius butelius, kurių tūriams netaikoma pirmiau minėta direktyva, jiems būtina priimti specialias taisykles, PRIĖMĖ ŠIĄ DIREKTYVĄ: 1 straipsnis Direktyva 75/106/EEB iš dalies keičiama taip: 1) 1 straipsnio antra pastraipa pakeičiama taip: "Ši direktyva netaikoma fasuotėms, kuriose yra III priede išvardyti produktai: - 1 punkto a papunktyje išvardyti produktai, kurie pilami į ne didesnę kaip 0,25 litro tarą arba butelius, ženklinami etiketėmis ir yra skirti naudoti profesiniais tikslais, - 2 punkto a papunktyje ir 4 punkte išvardyti produktai, kurie skirti vartoti lėktuvuose, laivuose ir traukiniuose arba parduoti neapmuitinamų prekių parduotuvėse."; 2) 5 straipsnio 3 dalyje: a) a punktas išbraukiamas; b) c punkto įtraukos pakeičiamos taip: "— 0,68 litro, 0,70 litro ir 0,98 litro Ispanijoje — iki 1992 m. gruodžio 31 d., — 0,46 litro ir 0,70 litro Graikijoje — iki 1992 m. gruodžio 31 d."; 3) III priedo I skilties 1 skirsnio a punktas iš dalies keičiamas taip: a) pridedama: "0,187 (l)-4-8"; b) tūrių kitimo pabaigoje "0,187 (vartoti tik lėktuvuose ir laivuose)" išbraukiama; c) pridedama ši išnaša: "(1) Vertė taikoma tik vartojant lėktuvuose, laivuose bei traukiniuose ir parduodant neapmuitinamų prekių parduotuvėse." 2 straipsnis Valstybės narės priima įstatymus ir kitus teisės aktus, kurie, įsigalioję iki 1990 m. liepos 1 d., įgyvendina šią direktyvą. Apie tai jos nedelsdamos praneša Komisijai. 3 straipsnis Ši direktyva skirta valstybėms narėms. Priimta Briuselyje, 1989 m. gruodžio 21 d. Tarybos vardu Pirmininkė E. Cresson [1] OL C 31, 1989 2 7, p. 6. [2] OL C 158, 1989 6 26, p. 215 ir OL C 291, 1989 11 20, p. 44. [3] OL C 139, 1989 6 5, p. 8. [4] OL L 42, 1975 2 15, p. 1. [5] OL L 143, 1988 6 10, p. 26. --------------------------------------------------
Oficialusis leidinys L 398 , 30/12/1989 p. 0024 - 0024

specialusis leidimas suomių kalba: skyrius 13 tomas 19 p. 0122

specialusis leidimas švedų kalba: skyrius 13 tomas 19 p. 0122



Tarybos direktyva 1989 m. gruodžio 21 d. iš dalies keičianti Direktyvą 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo (89/678/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100a straipsnį, atsižvelgdama į Komisijos pasiūlymą [1], bendradarbiaudama su Europos Parlamentu [2], atsižvelgdama į Ekonomikos ir socialinių reikalų komiteto nuomonę [3], kadangi visuomenę ir aplinką nuolat veikia nauji cheminių produktų naudojimo rizikos veiksniai; kadangi nustačius kenksmingumą, ypač tais atvejais, kai pastebimos žmonių sveikatai sunkios pasekmės, Bendrijos lygiu reikia imtis neatidėliotinų veiksmų, kuriais būtų uždraustas arba apribotas tam tikrų pavojingų medžiagų ir preparatų pardavimas arba naudojimas; kadangi dabartinės redakcijos Direktyvoje 76/769/EEB [4] nėra išlygos, kad dėl priedų derinimo su technikos pažanga gali spręsti Komisija, padedama komiteto, taigi kiekvienas derinimo atvejis turi būti nustatytas Tarybos sprendimu; kadangi, atsižvelgiant į technikos pažangą, būtina nedelsiant keisti Direktyvos 76/769/EEB priedo nuostatas; kadangi siekiant palengvinti reikalingų priemonių įgyvendinimą, būtina nustatyti tvarką, užtikrinančią glaudų valstybių narių ir Komisijos bendradarbiavimą; kadangi turėtų būti priimta nuostata dėl tokios tvarkos taikymo komitete ir kad tokie pakeitimai būtų priimami 1967 m. birželio 27 d. Tarybos direktyvos 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [5] su paskutiniais pakeitimais, padarytais Direktyva 88/490/EEB [6], 21 straipsnyje nustatyta tvarka, PRIĖMĖ ŠIĄ DIREKTYVĄ: 1 straipsnis Į Direktyvą 76/769/EEB įterpiamas šis straipsnis: "2a straipsnis Pakeitimai, susiję su medžiagomis ir preparatais, jau įtrauktais į direktyvą, kurie yra būtini siekiant priedus suderinti su technikos pažanga, priimami Direktyvos 67/548/EEB [7] su paskutiniais pakeitimais, padarytais Sprendimu 88/490/EEB [8], nustatyta tvarka." 2 straipsnis Ši direktyva skirta valstybėms narėms. Priimta Briuselyje, 1989 m. gruodžio 21 d. Tarybos vardu Pirmininkė E. Cresson [1] OL C 117, 1988 5 4, p. 14. [2] OL C 262, 1988 10 10, p. 84 irOL C 291, 1989 11 20, p. 55. [3] OL C 377, 1988 12 12, p. 7. [4] OL L 262, 1976 9 27, p. 201. [5] OL 196, 1967 8 16, p. 1. [6] OL L 259, 1988 9 19, p. 1. [7] OL 196, 1967 8 16, p. 1. [8] OL L 259, 1988 9 19, p. 1. --------------------------------------------------
Oficialusis leidinys L 382 , 31/12/1988 p. 0041 - 0041

specialusis leidimas suomių kalba: skyrius 9 tomas 2 p. 0007

specialusis leidimas švedų kalba: skyrius 9 tomas 2 p. 0007



Tarybos direktyva 1988 m. gruodžio 21 d. devintą kartą iš dalies keičianti Tarybos direktyvą 69/169/EEB dėl įstatymais ir kitais teisės aktais nustatytų nuostatų, susijusių su tarptautiniais maršrutais keliaujančių asmenų įvežamų prekių atleidimu nuo apyvartos ir akcizo mokesčių, suderinimo (88/664/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 99 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Tarybos direktyvos 69/169/EEB [4] su paskutiniais pakeitimais, padarytais Direktyva 87/198/EEB [5], 2 straipsnio 6 dalyje ir 7b straipsnio 4 dalyje numatoma, kad kas dvejus metus, o pirmą kartą ne vėliau kaip 1987 m. spalio 31 d., Taryba, laikydamasi Sutartyje šiais klausimais numatytos tvarkos, turi koreguoti tų straipsnių 1 ir 2 dalyje nurodytas nuo mokesčių atleidžiamas sumas, kad būtų išlaikyta jų tikroji vertė; kadangi, remiantis Komisijos atliktu tyrimu, per laikotarpį nuo 1985 m. spalio 1 d. iki 1988 m. gruodžio 31 d. svertinis valstybių narių kainų indekso padidėjimo vidurkis yra 11,3 %; kadangi gautos sumos turėtų būti suapvalintos; kadangi, tais atvejais, kai pakoregavus atleidimo nuo mokesčių Bendrijos mastu ribą, atleidimo nuo mokesčių riba, išreikšta nacionaline valiuta, pasikeistų mažiau kaip 5 % arba sumažėtų, atitinkamai valstybei narei turėtų būti leidžiama toliau taikyti tokias sumas nacionaline valiuta, kokios buvo taikomos iki minėto pakeitimo, PRIĖMĖ ŠIĄ DIREKTYVĄ: 1 straipsnis Direktyva 69/169/EEB iš dalies keičiama taip: 1) 2 straipsnyje: a) 1 dalyje "350 ekiu" pakeičiama "390 ekiu"; b) 2 dalyje "90 ekiu" pakeičiama "100 ekiu"; 2) 7 straipsnis papildomas tokia dalimi: "5. Valstybės narės gali išlaikyti esamas atleidimo nuo mokesčių sumas, jeigu konvertavus šias sumas, išreikštas ekiu, patvirtintas po koregavimo kaip numatyta 2 straipsnio 6 dalyje ir 7b straipsnio 4 dalyje, atleidimo nuo mokesčių sumos nacionaline valiuta pasikeičia mažiau nei 5 % arba sumažėja"; 3) 7b straipsnyje: a) 1 dalies a punkte suma "280 ekiu" pakeičiama suma "310 ekiu"; b) 1 dalies b punkte suma "77 ekiu" pakeičiama suma "85 ekiu"; c) 2 dalyje suma "77 ekiu" pakeičiama suma "85 ekiu". 2 straipsnis 1. Valstybės narės patvirtina priemones, kurios, įsigaliojusios 1989 m. liepos 1 d., įgyvendina šią direktyvą. 2. Valstybės narės informuoja Komisiją apie nuostatas, kurias jos priėmė, kad įgyvendintų šią direktyvą. 3 straipsnis Ši direktyva skirta valstybėms narėms. Priimta Briuselyje, 1988 m. gruodžio 21 d. Tarybos vardu Pirmininkas V. Papandreou [1] OL C 102, 1988 4 16, p. 4 irOL C 272, 1988 10 21, p. 6. [2] OL C 235, 1988 9 12, p. 138. [3] OL C 95, 1988 4 11, p. 11. [4] OL L 133, 1969 6 4, p. 6. [5] OL L 78, 1987 3 20, p. 53. --------------------------------------------------
Oficialusis leidinys L 200 , 26/07/1988 p. 0031 - 0031

specialusis leidimas suomių kalba: skyrius 13 tomas 17 p. 0105

specialusis leidimas švedų kalba: skyrius 13 tomas 17 p. 0105



Komisijos direktyva 1988 m. birželio 22 d. derinanti su technikos pažanga Tarybos direktyvą 74/152/EEB dėl valstybių narių įstatymų, reglamentuojančių ratinių žemės ūkio ir miškų ūkio traktorių didžiausią projektinį greitį ir jų krovininius kėbulus, suderinimo (88/412/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1974 m. kovo 4 d. Tarybos direktyvą 74/150/EEB dėl valstybių narių įstatymų, reglamentuojančių ratinių žemės ūkio ar miškų ūkio traktorių tipo patvirtinimą, suderinimo [1] su paskutiniais pakeitimais, padarytais Direktyva 88/297/EB [2], ypač į jos 11 straipsnį, kadangi atsižvelgiant į įgytą patirtį ir šiuolaikines technologijas dabar įmanoma patikslinti ir papildyti tam tikras Direktyvos 74/152/EEB [3] su pakeitimais, padarytais Direktyva 82/890/EEB [4], nuostatas; kadangi šioje direktyvoje numatytos priemonės atitinka Direktyvų dėl techninių kliūčių panaikinimo žemės ūkio ir miškų ūkio traktorių prekybos srityje derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 74/152/EEB priedo 1.3 punktas pakeičiamas taip: "1.3. Bandymui atlikti traktoriui montuojamos didžiausio skersmens, kokį yra nurodęs traktoriaus gamintojas, naujos pneumatinės padangos." 2 straipsnis 1. Nuo 1988 m. spalio 1 d. nė viena valstybė narė neturi teisės: - atsisakyti tam tikram traktorių tipui suteikti EB tipo patvirtinimą, išduoti Tarybos direktyvos 74/150/EEB 10 straipsnio 1 dalies paskutinėje įtraukoje nurodytą dokumentą arba suteikti nacionalinį tipo patvirtinimą, arba - uždrausti pradėti eksploatuoti traktorius, jei to tipo traktorių didžiausias projektinis greitis ir jų krovininiai kėbulai atitinka šios direktyvos nuostatas. 2. Nuo 1989 m. spalio 1 d. valstybės narės: - jokiam traktorių tipui nebeišduoda Tarybos direktyvos 74/150/EEB 10 straipsnio 1 dalies paskutinėje įtraukoje nurodyto dokumento, jei to tipo traktorių didžiausias projektinis greitis ir jų krovininiai kėbulai neatitinka šios direktyvos nuostatų, - gali atsisakyti suteikti nacionalinį tipo patvirtinimą traktorių tipui, jei to tipo traktorių didžiausias projektinis greitis ir jų krovininiai kėbulai neatitinka šios direktyvos nuostatų. 3 straipsnis 1. Valstybės narės priima nuostatas, kurios, įsigaliojusios iki 1988 m. rugsėjo 30 d., įgyvendina šia direktyvą. Jos nedelsdamos apie tai praneša Komisijai. 4 straipsnis Ši direktyva skirta valstybėms narėms. Priimta Briuselyje, 1988 m. birželio 22 d. Komisijos vardu Cockfield Pirmininko pavaduotojas [1] OL L 84, 1974 3 28, p. 10. [2] OL L 126, 1988 5 20, p. 52. [3] OL L 84, 1974 3 28, p. 33. [4] OL L 378, 1982 12 31, p. 45. --------------------------------------------------
Oficialusis leidinys L 066 , 11/03/1987 p. 0011 - 0011

specialusis leidimas suomių kalba: skyrius 5 tomas 4 p. 0090

specialusis leidimas švedų kalba: skyrius 5 tomas 4 p. 0090



Tarybos Direktyva 1987 m. kovo 2 d. iš dalies pakeičianti, atsižvelgiant į Ispanijos įstojimą, Direktyvą 80/987/EEB dėl valstybių narių įstatymų, susijusių su darbuotojų apsauga jų darbdaviui tapus nemokiam, suderinimo (87/164/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, atsižvelgdama į Ispanijos ir Portugalijos stojimo sutartį, ypač į jos 2 straipsnio 3 dalį ir prie jos pridėtą Stojimo aktą, ypač į jo 396 straipsnį, atsižvelgdama į Komisijos pasiūlymą, kadangi Direktyvos 80/987/EEB [1] 1 straipsnio 2 dalyje numatyta, kad valstybės narės gali išimties tvarka netaikyti šios direktyvos kai kurių kategorijų darbuotojų reikalavimams dėl šių darbuotojų darbo sutarčių arba darbo santykių specialaus pobūdžio; kadangi pagal minėtą nuostatą Ispanijos Karalystė kreipėsi prašydama minėtos direktyvos netaikyti fizinių asmenų samdomiems namų darbininkams dėl specialaus jų darbo santykių pobūdžio; kadangi dėl to būtina iš dalies keisti Direktyvos 80/987/EEB priedą atsižvelgiant į Stojimo akto II priedo V skyriaus 4 punkte nustatytas gaires, PRIĖMĖ ŠIĄ DIREKTYVĄ: 1 straipsnis Direktyvos 80/987/EEB priedo I skirsnis nuo 1986 m. sausio 1 d. iš dalies keičiamas taip: a) po "A. GRAIKIJA" įrašoma: "B. ISPANIJA Fizinio asmens samdomi namų darbininkai."; b) B, C ir D atitinkamai tampa C, D ir E. 2 straipsnis Ši direktyva skirta valstybėms narėms. Priimta Briuselyje, 1987 m. kovo 2 d. Tarybos vardu Pirmininkas P. de Keersmaeker [1] OL L 283, 1980 10 28, p. 23. --------------------------------------------------
Oficialusis leidinys L 168 , 28/06/1985 p. 0048 - 0048

specialusis leidimas suomių kalba: skyrius 3 tomas 18 p. 0209

specialusis leidimas ispanų kalba: skyrius 03 tomas 35 p. 0181

specialusis leidimas švedų kalba: skyrius 3 tomas 18 p. 0209

specialusis leidimas portugalų kalba skyrius 03 tomas 35 p. 0181



Tarybos Direktyva 1985 m. birželio 12 d. iš dalies keičianti Direktyvą 71/118/EEB dėl sveikatos problemų, turinčių įtakos prekybai šviežia paukštiena (85/326/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 ir 100 straipsnius, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi patirtis parodė, kad reikia supaprastinti Direktyvos 71/118/EEB [4] su paskutiniais pakeitimais, padarytais Direktyvoje 85/324/EEB [5], I priedo III skyriaus 11 dalį; kadangi Direktyvos 71/118/EEB I priedo III skyriaus 12 dalyje nustatyta, kad kiekvienas su šviežia paukštiena dirbantis asmuo privalo turėti medicinos pažymą ir kad šią pažymą privaloma kasmet atnaujinti; kadangi, atsižvelgiant į turimą patirtį, atrodo, būtina pakoreguoti šią konkrečią nuostatą, PRIĖMĖ ŠIĄ DIREKTYVĄ: 1 straipsnis Šiuo dokumentu Direktyva 71/118/EEB iš dalies keičiama taip: 1. Išbraukiama 16a straipsnio b punkto pirmoji įtrauka. 2. I priedo III skyriaus 11 ir 12 dalys pakeičiamos taip: "11. Visiems asmenims, kurie gali mėsą užkrėsti, ypač per patogenines medžiagas, draudžiama dirbti su šviežia paukštiena arba ją tvarkyti. 12. Visi darbui su šviežia paukštiena arba jai tvarkyti priimti asmenys medicinos pažyma privalo užtikrinti, kad tokiam įdarbinimui nėra jokių kliūčių. Ši medicinos pažyma kasmet atnaujinama, jeigu 12a straipsnio tvarka nėra pripažįstama kita lygiavertes garantijas suteikiančia personalo sveikatos patikrinimo sistema." 2 straipsnis Valstybės narės priima įstatymus ir kitus teisės aktus, kurie, įsigalioję ne vėliau kaip iki 1986 m. sausio 1 d., įgyvendina šią direktyvą. 3 straipsnis Ši direktyva skirta valstybėms narėms. Priimta Liuksemburge, 1985 m. birželio 12 d. Tarybos vardu Pirmininkas C. Degan [1] OL C 179, 1984 7 7, p. 7. [2] OL C 46, 1985 2 18, p. 94. [3] OL C 44, 1985 2 15, p. 7. [4] OL L 55, 1971 3 8, p. 23. [5] OL L 168, 1985 6 28, p. 45. --------------------------------------------------
Oficialusis leidinys L 157 , 15/06/1978 p. 0034 - 0034

specialusis leidimas suomių kalba: skyrius 3 tomas 10 p. 0004

specialusis leidimas graikų k.: skyrius 03 tomas 21 p. 0150

specialusis leidimas švedų kalba: skyrius 3 tomas 10 p. 0004

specialusis leidimas ispanų kalba: skyrius 03 tomas 14 p. 0118

specialusis leidimas portugalų kalba skyrius 03 tomas 14 p. 0118



Komisijos direktyva 1978 m. gegužės 24 d. iš dalies keičianti Direktyvą 74/268/EEB, nustatančią tam tikras Avena fatua buvimo pašarinių augalų ir javų sėkloje sąlygas (78/511/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla [1] su paskutiniais pakeitimais, padarytais Direktyva 78/55/EEB [2], ypač į jos 11 straipsnį, kadangi minėta direktyva nustatė leistinus nukrypimus dėl Avena fatua pašarinių augalų sėkloje; kadangi pasirodė, jog šie leistini nukrypimai kai kuriems reikalavimams yra per dideli; kadangi dėl to 1974 m. gegužės 2 d. Komisijos direktyva 74/268/EEB [3] nustatė specialius reikalavimus dėl Avena fatua pašarinių augalų sėkloje; kadangi 1978 m. balandžio 18 d. Pirmoji Komisijos direktyva 78/386/EEB, iš dalies pakeičianti Tarybos direktyvos 66/401/EEB dėl prekybos pašarinių augalų sėkla priedus [4], nustatė naujus Bendrijos reikalavimus dėl Avena fatua pašarinių augalų sėkloje; kadangi dėl šių pakeitimų jau nebūtina taikyti Direktyvos 74/628/EEB specialių reikalavimų; kadangi dėl to reikėtų panaikinti šiuos specialius reikalavimus, taikomus pašarinių augalų sėklai; kadangi šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 74/268/EEB 1 straipsnis panaikinamas. 2 straipsnis Valstybės narės priima įstatymus ir kitus teisės aktus, kuri, įsigalioję ne vėliau kaip 1980 m. liepos 1 d., įgyvendina šią direktyvą. Apie tai jos nedelsdamos praneša Komisijai, o ši – kitoms valstybėms narėms. 3 straipsnis Ši direktyva skirta valstybėms narėms. Priimta Briuselyje, 1978 m. gegužės 24 d. Komisijos vardu Finn Gundelach Pirmininko pavaduotojas [1] OL 125, 1966 7 11, p. 2298/66. [2] OL L 16, 1978 1 20, p. 23. [3] OL L 141, 1974 5 24, p. 19. [4] OL L 113, 1978 4 25, p. 1. --------------------------------------------------
(176)

Pirma, Komisija įvertino ACEA pateiktą apibendrinamąją kainų pasiūlymų skaičiuoklę. Šioje skaičiuoklėje buvo nurodyta 15 konkursų, kuriuos buvo paskelbę trys ACEA nariai (t. y. nebendradarbiaujantis naudotojas ir du bendradarbiaujantys naudotojai). Buvo pateikta ši informacija: naudotojo pavadinimas, kiekis ir kiekvieno tiekėjo pasiūlyta vieneto kaina. Tačiau Komisija pažymėjo, kad nebuvo nurodyta kiekviename konkurse naudota vidaus numeravimo sistema, todėl Komisija negalėjo sutikrinti duomenų pagal patikrintą informaciją, kurią tyrimo metu jau buvo pateikę du bendradarbiaujantys naudotojai. Be to, nebuvo pateikta informacija apie kai kuriuos kainos elementus (pvz., planuojamos metinės nuolaidos, kurios taip pat vadinamos našumo nuolaidomis), todėl buvo neįmanoma įvertinti, ar visi šie elementai buvo įtraukti į pasiūlytą vieneto kainą. Dar svarbiau, kad daugumą šių kainų pasiūlymų pateikė nebendradarbiaujantis naudotojas. Kaip nurodyta 109 konstatuojamojoje dalyje, kadangi tas naudotojas apskritai nebendradarbiavo, atliekant šį tyrimą nebuvo galima atsižvelgti į jo pateiktą ribotą informaciją. Kalbant apie papildomą informaciją apie naudotoją A ir naudotoją B, kurią pateikė ACEA, ji buvo susijusi su kainų pasiūlymais, kurių Komisija negalėjo patikrinti, nes informacija buvo pateikta pavėluotai. Visų pirma, Komisija negalėjo nustatyti, ar pateiktas duomenų rinkinys buvo išsamus. Bet kuriuo atveju šiame duomenų rinkinyje buvo nurodyta 14 Maroko pasiūlymų, pateiktų15 konkursų metu, ir po 5 Turkijos ir Tailando pasiūlymus. ACEA atliktas priverstinio kainų mažinimo apskaičiavimas buvo grindžiamas pasiūlymų kainomis (22). Komisija pažymėjo, kad įvertinus pačios ACEA skaičiavimus nustatyta, jog Maroko gamintojų pasiūlytos kainos buvo mažesnės nei Sąjungos pramonės kainos. Be to, lyginant šioje skaičiuoklėje nurodytus kiekius (23) su bendra importo iš Turkijos ir Tailando importo apimtimi, nustatyta remiantis Eurostato duomenimis (žr. laikinojo reglamento 11 lentelę), paaiškėjo, kad, visų pirma, nurodyta Turkijos importo apimtis nebuvo tipiška (mažiau nei 5 %). Taigi vertinant šią ACEA pateiktą informaciją nebuvo galima padaryti reikšmingų išvadų. Be to, Komisija laikinojo reglamento 139 konstatuojamojoje dalyje jau padarė išvadą, kad dėl importo iš Tailando ir Turkijos nesusilpnėjo nustatytas importo iš Maroko dempingo kaina ir Sąjungos pramonei padarytos žalos priežastinis ryšys. Todėl šie tvirtinimai buvo atmesti.
3)

12 straipsnio 1 dalies e punktas pakeičiamas taip: „e) importo licencijos 24 skiltyje arba eksporto licencijos 22 skiltyje įrašoma, kad „Reglamento (EEB, Euratomas) Nr. 1182/71 3 straipsnio 4 dalis netaikoma (*1). ( *1 ) — Bulgarų kalba: Член 3, параграф 4 от Регламент (ЕИО, Евратом) № 1182/71 не се прилага. — Ispanų kalba: No es de aplicación el artículo 3, apartado 4, del Reglamento (CEE, Euratomas) n o 1182/71. — Čekų kalba: Ustanovení čl. 3 odst. 4 nařízení (EHS, Euratomas) č. 1182/71 se nepoužije. — Danų kalba: Artikel 3, stk. 4, i forordning (EØF, Euratomas) nr. 1182/71 finder ikke anvendelse. — Vokiečių kalba: Artikel 3 Absatz 4 der Verordnung (EWG, Euratomas) Nr. 1182/71 kommt nicht zur Anwendung. — Estų kalba: Määruse (EMÜ, Euratomas) nr 1182/71 artikli 3 lõiget 4 ei kohaldata. — Graikų kalba: Το άρθρο 3 παράγραφος 4 του κανονισμού (ΕΟΚ, Ευρατόμ) αριθ. 1182/71 δεν εφαρμόζεται. — Anglų kalba: Article 3(4) of Regulation (EEC, Euratomas) No 1182/71 shall not apply — Prancūzų kalba: L’article 3, paragraphe 4, du règlement (CEE, Euratomas) n o 1182/71 ne s’applique pas. — Kroatų kalba: Članak 3. stavak 4. Uredbe (EEZ, Euratomas) br. 1182/71 se ne primjenjuje. — Italų kalba: L’articolo 3, paragrafo 4, del regolamento (CEE, Euratomas) n. 1182/71 non si applica. — Latvių kalba: Regulas (EEK, Euratomas) Nr. 1182/71 3. panta 4. punktu nepiemēro. — Lietuvių kalba: Reglamento (EEB, Euratomas) Nr. 1182/71 3 straipsnio 4 dalis netaikoma. — Vengrų kalba: Az 1182/71/EGK, Euratomas rendelet 3. cikkének (4) bekezdését nem kell alkalmazni. — Maltiečių kalba: L-Artikolu 3(4) tar-Regolament (KEE, Euratomas) Nru 1182/71 ma għandux japplika. — Nyderlandų kalba: Artikel 3, lid 4, van Verordening (EEG, Euratomas) nr. 1182/71 is niet van toepassing. — Lenkų kalba: Artykuł 3 ust. 4 rozporządzenia (EWG, Euratomas) nr 1182/71 nie ma zastosowania. — Portugalų kalba: O artigo 3. o, n. o 4, do Regulamento (CEE, Euratomas) n. o 1182/71 não é aplicável. — Rumunų kalba: Articolul 3 alineatul 4 din Regulamentul (CEE, Euratomas) nr. 1182/71 nu se aplică. — Slovakų kalba: Článok 3 ods. 4 nariadenia (EHS, Euratomas) č. 1182/71 sa neuplatňuje. — Slovėnų kalba: Člen 3(4) Uredbe (EGS, Euratomas) št. 1182/71 se ne uporablja. — Suomių kalba: Asetuksen (ETY, Euratomas) N:o 1182/71 3 artiklan 4 kohtaa ei sovelleta. — Švedų kalba: Artikel 3.4 i förordning (EEG, Euartom) nr 1182/71 skall inte tillämpas.“; "
„Naminių svirplių Acheta domesticus milteliai, iš kurių pašalinta dalis riebalų

Nurodyta maisto produktų kategorija

Didžiausias leidžiamas kiekis (g/100g) (parduodami tokiu pavidalu arba paruošiami pagal gamintojo instrukcijas)

1. Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „naminių svirplių Acheta domesticus milteliai, iš kurių pašalinta dalis riebalų“. 2. Maisto produktų, kurių sudėtyje yra naminių svirplių Acheta domesticus miltelių, iš kurių pašalinta dalis riebalų, etiketėje nurodoma, kad ši sudedamoji dalis gali sukelti alerginę reakciją vartotojams, kurie, kaip žinoma, yra alergiški vėžiagyviams, moliuskams ir jų produktams bei erkutėms. Jei reikia, šis teiginys pateikiamas šalia sudedamųjų dalių sąrašo.
Skaitinės vertės pateikiamos be nulių priekyje. Nuliai skaičiaus gale naudojami tik tikslumui nurodyti.

Pateikti privaloma, jei bunkerių tipo kodas yra OTHER.

BR-044